Návod pre používateľa Cyber-shot
Tlač
Úvodná strana > Preventívne opatrenia / Informácie o tomto fotoaparáte > Preventívne opatrenia > Preventívne opatrenia

## Preventívne opatrenia

Zálohovanie vnútornej pamäte a pamäťovej karty
Informácie o databázových súboroch
Fotoaparát nepoužívajte ani neskladujte na nasledujúcich miestach
Poznámka k noseniu
Informácie o prevádzkových teplotách
Informácie týkajúce sa kondenzácie vlhkosti
Informácie o kompatibilite záberov
Poznámky k displeju a objektívu

### Zálohovanie vnútornej pamäte a pamäťovej karty

Nevypínajte fotoaparát, nevyberajte batériu ani nevyberajte pamäťovú kartu, kým svieti indikátor prístupu. V opačnom prípade môže dôjsť k poškodeniu údajov vo vnútornej pamäti alebo na pamäťovej karte. Uistite sa, že máte vytvorenú zálohovaciu kópiu v záujme ochrany vašich dát.

### Informácie o databázových súboroch

Keď do fotoaparátu vložíte pamäťovú kartu bez databázového súboru a zapnete napájanie fotoaparátu, časť kapacity pamäťovej karty sa použije na automatické vytvorenie databázového súboru. Doba do vykonania ďalšej operácie môže chvíľu trvať.

### Fotoaparát nepoužívajte ani neskladujte na nasledujúcich miestach

- Na príliš horúcom, studenom alebo vlhkom mieste
  Ak, napríklad, fotoaparát ponecháte vo vozidle zaparkovanom na slnku, fotoaparát sa môže zdeformovať a môže dôjsť k poruche.

- Na priamom slnečnom svetle alebo v blízkosti ohrievača
  Fotoaparát môže zmeniť farbu alebo sa môže zdeformovať, čo môže spôsobiť poruchu.

- Na miestach vystavených otrasom

- V blízkosti silných magnetických polí

- Na piesočnatých alebo prašných miestach
  Dbajte na to, aby sa do fotoaparátu nedostal piesok ani prach. Môže to poškodiť fotoaparát. Poškodenie niekedy nie je možné opraviť.

### Poznámka k noseniu

- Nesadajte si na stoličku alebo iné miesto, keď máte fotoaparát v zadnom vrecku nohavíc alebo sukne. Môže to spôsobiť poruchu alebo poškodenie fotoaparátu.

### Informácie o prevádzkových teplotách

- Prevádzková teplota fotoaparátu je od 0°C do 40°C. Neodporúča sa snímanie v extrémne studenom alebo horúcom prostredí, ktoré presahuje tento rozsah.

### Informácie týkajúce sa kondenzácie vlhkosti

- Ak náhle prenesiete fotoaparát z chladného do teplého prostredia, na vnútorných alebo vonkajších častiach fotoaparátu sa môže vytvoriť skondenzovaná vlhkosť. Táto kondenzácia vlhkosti môže spôsobiť poruchu fotoaparátu.

- Ak sa objaví skondenzovaná vlhkosť, vypnite fotoaparát a počkajte asi hodinu, kým sa vlhkosť odparí. Ak by ste používali fotoaparát pri výskyte vlhkosti vo vnútri objektívu, nedokážete nasnímať ostré zábery.

### Informácie o kompatibilite záberov

- Fotoaparát vyhovuje univerzálnemu štandardu DCF (Design rule for Camera File system) stanovenému asociáciou JEITA (Japan Electronics and Information Technology Industries Association).

- Spoločnosť Sony nezaručuje, že fotoaparát prehrá zábery nasnímané použitím iného zariadenia alebo že iné zariadenie prehrá zábery nasnímané týmto fotoaparátom.

### Poznámky k displeju a objektívu

- Displej je vyrobený použitím veľmi presnej technológie, vďaka ktorej správne funguje viac ako 99,99 % pixelov. Na displeji sa však môžu objavovať malé čierne alebo jasné body (biele, červené, modré alebo zelené). Tieto body sú normálnym výsledkom výrobného procesu a nemajú vplyv na snímanie.

- Vystavením displeja alebo objektívu priamemu slnečnému žiareniu na dlhšiu dobu môže dôjsť k poruche zariadenia. Buďte opatrní pri ukladaní fotoaparátu blízko okna alebo vo vonkajšom prostredí.

- Nestláčajte displej príliš silno. Farby na displeji by sa mohli stratiť či vyblednúť, čo by mohlo spôsobiť poruchu.

- V chladnom prostredí môžu v obraze na displeji vznikať závoje. Nejde o poruchu.

- Chráňte pohyblivý objektív pred nárazmi a netlačte naň silou.

Späť na začiatok