Návod pre používateľa Cyber-shot
Tlač
Úvodná strana > Riešenie problémov > Riešenie problémov > Počítače

## Počítače

Počítač nerozpozná fotoaparát.

- Ak je stav batérie nízky, vložte nabitú batériu.

- Nastavte položku [USB Connect Setting] na možnosť [Mass Storage]. [Detaily]

- Použite špecifikovaný kábel USB (dodáva sa).

- Odpojte špecifikovaný kábel USB od počítača aj od fotoaparátu a následne ho opäť pevne pripojte.

- Od konektorov USB vášho počítača odpojte všetky zariadenia okrem fotoaparátu, klávesnice a myši.

- Fotoaparát pripojte priamo do počítača bez použitia rozbočovača USB alebo iného zariadenia.

Nie je možné importovať zábery.

- Správne pripojte fotoaparát k počítaču pomocou pripojenia USB. [Detaily]

- Pokiaľ snímate zábery na pamäťovú kartu naformátovanú počítačom, nemusí sa vám podariť importovať zábery do počítača. Snímajte zábery na pamäťovú kartu naformátovanú fotoaparátom. [Detaily]

Po nadviazaní pripojenia USB sa program „PlayMemories Home“ nespustí automaticky.

- Vytvorte pripojenie USB až po zapnutí počítača.

Prehrávanie záberov vo vašom počítači nie je možné.

- Ak používate program „PlayMemories Home“, prečítajte si príručku „PlayMemories Home Help Guide“. [Detaily]

- Kontaktujte výrobcu počítača alebo distribútora softvéru.

Pri prezeraní videozáznamu na monitore počítača je obraz a zvuk prerušovaný šumom.

- Prehrávate videozáznam priamo z vnútornej pamäte alebo z pamäťovej karty. Po importovaní videozáznamov do počítača pomocou programu „PlayMemories Home“ ich môžete prehrávať. [Detaily]

Po exportovaní záberov do počítača ich už nie je možné prezerať na fotoaparáte.

- Exportujte ich do priečinka, ktorý fotoaparát rozpozná, napríklad „101MSDCF“, a potom ich prehrajte v zobrazení priečinka. [Detaily]

- Zaregistrujte záber v databázovom súbore záberov a prehrajte ho v [Date View]. [Detaily]

Späť na začiatok